Думата произлиза от гръцки (представката сим- означаваща съвместност) и латински (позиум- поза). В древна Гърция и в древен Рим трапезариите (триклиний) са били оборудвани с лежанки и храненето е ставало в полу-легнало състояние. Гостите са били канени да легнат да ядат, а не да седнат на масата, с изключение на младежите, които седяли или стояли прави. Хеленистична традиция, симпозиумът е бил пренесен в Италийските земи и е бил възприет първо от етруските, а после и от наследниците им - римляните. Симпозиумите в древността са били предимно угощения на мъже, смята се че култът към Дионисий е в основата на симпозиумите. Гостите са се събирали в ""мъжката част"" на дома, като само робини са били допускани, за да сервират или развличат пируващите. С развитие на обществата жените също са се включвали в такива събития.

Джордж Мортимър Пулман (на английски: George Mortimer Pullman; 1831—1897) — американски изобретател и индустриалец, основател на фирмата „Пулман“, чиято основна дейност е строителството на железопътни вагони.

Платанакя (на гръцки: Πλατανάκια) е село в Егейска Македония, Гърция, дем Дион-Олимп в административна област Централна Македония. Според преброяването от 2001 година Платанакя има население от 218 души. Селото се намира на около 7 километра северно от демовия център Литохоро. Селото е основано в 1954 година от бежанци понтийски гърци.

Паул Клее от малък започва да се занимава с рисуване и музика. Първоначално възнамерява да стане музикант, но по-късно решава да се посвети на изобразителното изкуство. През 1898 г. заминава за Мюнхен, където учи при Хайнрих Книр, а от 1899 г. – в Академията за изящни изкуства при Франц фон Щук. След пътуване до Италия и Берн, той се установява в Мюнхен, където се запознава с Василий Кандински, Франц Марк и други представители на местния авангард. През 1906 г. се жени за пианистката Лили Щумпф, от която има един син.

В източните покрайнини на Додони се намират останките на древното селище Додона, известно с втория по значимост оракул в Древна Гърция (след Делфийския).

Акура (на японски アキュラ, Akyura, на английски Acura) е подразделение на Хонда, под чието име от март 1986 г. се предлагат луксозни седани и спортни автомобили, предназначени за американския, канадския и хонгконгския пазар. През 2004 г. марката дебютира официално в Мексико, през 2006 г. - в Китай и през 2008 г. - в Русия. Стартът на продажбите на модели на домашния пазар в Япония е планиран за 2010 г. В моделната гама на Акура влизат както технически и оптично подобрени модели на Хонда (например Интегра, Ледженд и NSX), така и модели, разработени и продавани само под името Акура (например RDX и CSX).

В района се произвежда 50 000 барела кондензат от природен газ дневно през 2010 г. и се добиват 9 млрд. куб. метра природен газ годишно (160 хил. барела нефтен еквивалент дневно), което представлява над 10% от добива в страната.

Роман успява да се защити в императорския двор в Рим, между другото с помощта на Флавий Меробавд. Флавий Теодосий е обвинен и през 376 г. екзекутиран. За Роман след това няма повече сведения.